Diatlov pasabideko gertakaria

Diatlov pasabideko gertakaria () 1959ko otsailaren 1aren eta 2aren artean Ural mendien iparraldean, orduko Sobietar Batasuneko bederatzi mendizaleren heriotza misteriotsua izan zen.

Uraleko Institutu Politeknikoko esperientzia handiko mendizaleek Kholat Siakhl mendiaren tontorretik gertu kanpamentua ezarri zuten, egun Igor Diatlov taldeko buruaren omenezko izena daukan lekuan. Gauean, arrazoi ezezagunengatik, labanaz kanping-denda barrukaldetik sastakatu eta kanpalekutik kanpora atera ziren bederatziak. Kanpalekutik ihes egin zuten, gehienek arropa gutxirekin eta oinutsik, kanpalekuaren inguruko elur-ekaitz astunera. Momentu horretan, kanpaleku inguruan -25 °C eta -30 °C arteko tenperatura zegoela estimatzen da.

Otsaiaren 26an aurkitu zituzten taldekideen gorpuak. Sobietar Batasuneko agintariek gauzatutako ikerketa batek ebatzi zuen sei hipotermiak jota hil zirela eta beste hiruk traumatismo fisiko bortitzen zeinuak agertu zituztela. Biktima batek burezurra frakturatuta zuen; Beste bik bularreko haustura oso larriak jasan zituzten. Taldeko kide baten gorpuari mihia eta begiak falta zitzaizkion. Ikerketak ondorioztatu zuen "indar ezezagun bortitza" izan zela heriotzak eragin zituena. Hainbat teoria sortu dira azaldu gabeko heriotzak argitzeko: animalien erasoak, mansien erasoa, hipotermiaren eragin fisiko eta psikologikoak, elur-jausiak , infrasoinuek eragindako panikoa eta militarren parte-hartzea besteak beste.

2019an Errusiak ikerketa berria ireki zuen gertakaria argitzeko, eta bere ondorioak 2020ko uztailean aurkeztu diren: elur-jauzia izan zen heriotzak eragin zituela. Elur-jauziari biziraun ziotenek euren kanpin-dendak azkar utzi behar izan zituzten, arropa egokirik gabe eta bisibilitate eskasarekin; horiek hipotermiaren ondorioz hil ziren. 2021ean, Frozen II filma egiteko erabilitako teknologiaren bidez, proposatu zen lauza moduko elur-jauzi bat izan zitekeela zauriak azaltzeko modua.

Hildakoak

Erreferentziak

Bibliografia

Kanpo estekak 
 Kasuaren ikerketa osoa, jatorrizko dokumentuak, autopsiaren txostenak, gorpuen argazkiak eta arrazoi posibleei buruzko informazio zehatza (ingelesez)
 Dyatlov pasabideko mapa (P-40-83,84) eskala 1: 100000 
 Uraletako gertakariaren kokapenak turistak erakartzen ditu
 Argazki-galeria osatua, bilaketa-taldeek ateratako argazkiak barne 
 Argazki eta testu batzuk 
 Argazki-galeria: taldekoen argazkiak, ikerlari batzuen dokumentuen argazkiak 
 Dyatlov Passeko Istripua
 Argazki-bideodun orria ingelesez
 Atlas Obscurako gertakariari buruzko artikulua
 Heriotza bidean. A. Rakitin 
 https://www.kp.ru/daily/26830/3870457/ DNA misterioa. (errusiera)

1959
Errusiako historia
Mendi espedizioak